**Муниципальное бюджетное общеобразовательное учреждение**

**«Тарханско – Потьминская средняя общеобразовательная школа»**

|  |  |  |
| --- | --- | --- |
| «Рассмотрено и одобрено» на заседании методического объединения родного языка и литературыРуководитель ШМО\_\_\_\_\_\_\_\_\_\_/ Шерняева М.П./от «\_\_\_» \_\_\_\_\_\_\_\_\_2014 г. | «Согласовано»Зам. директором по УВР\_\_\_\_\_\_\_\_\_\_/Пензина М.А../от«\_\_\_» \_\_\_\_\_\_\_\_\_\_\_ 2014г. | «Утверждаю»Директор МБОУ «Тарханско–Потьминская СОШ» от «\_\_» \_\_\_\_\_\_\_\_\_\_2014г.\_\_\_\_\_\_\_\_\_\_\_\_\_/Шаханова М.О. /  |

**Рабочая программа**

**учебного курса**

 **«Мокшень кяль»**

**для 6 класса**

**Всего часов на изучение программы 68**

**Количество часов в неделю 2**

 **Составитель:**

 **учитель родного**

 **языка и литературы**

 **Кирдяпина**

 **Елена Степановна**

 **1. Пояснительнай записка.**

Мокшень кялень рабочай программась тиф котоце классонь тонафнихненди, конанди основакс сявф:

* Российскяй Федерациянь Федеральнай законц «Об образовании в Российской Федерации» №273 от 29.12.2012 года.
* основной и средняй школань примернай программась мокшень кяльса 5-11 класса Российскяй Федерациянь национальнай школань 2000 кизотькса;
* Мордовия Республикань Образованиянь Министерствань «Мокшень кялень программат 5-11-це классненди» 2001 к.,
* Федеральнай Государственнай образовательнай стандартсь, кона примаф Российскяй Минобразованиять приказонц коряс 05.03.2004к.;
* учебнай планонц коряс МБОУ «Тарханско – Потьминскяй СОШ» 2014-2015 т.к.

Афкуксонь календарно-тематическяй планированиясь тиф, нежедемок «Мокшень кялень программат 5-11 классненди, кона нолдаф 2001кизоня Саранскяйса Мордовскяй книжнай издательстваса, программать сермадозь М.А.Келин, Т.И.Ломакина.

 Кяльсь-инь эрявикс и пяк кунардонь общественнай явления. Сонь вельденза ломаттне фкя-фкянь мархта корхнихть, азондсазь мяльснон-арьсемаснон, шарьхкодихть фкя-фкянь.

 Мокшень кяльсь - мокшетнень шачема кяльсна, кона етась касомань и вииямань пяк кувака кигя.

Школаса родной **кяльсь тонафневи сянкса, штоба анокламс сембе ширде содай ломатть, максомс тейст мокшень литературнай кяльса морафтомань, корхтамань и сермадомань содамошит.**

Родной кялень урокнень инголи путневи цельхть:

**тонафтомс шабатнень родной кяльть и литературать вельде шарьхкодемс эсь народснон историянц и тяниень пингонь эряманц,**

**воспитандамс афкуксонь патриотт, касфтомс содамошиснон мокшэрзянь народть историянц, культуранц колга, касфтомс шарьхкодемаснон кяльть национальнай башкаширенц колга.**

 Сембе тя содамошитне максовихть тяниень пингонь кялень наукать сатфксонзон мяльс сявозь.

**6**-це класса тонафневи морфологиясь.

Иттненди эряви **содамс:**

-существительнайть и сонь морфологиянь признаконзон,

-прилагательнайть и сонь морфологиянь признаконзон,

-числительнайть и сонь морфологиянь признаконзон,

-местоимениять и сонь морфологиянь признаконзон.

**Маштомс:**

- Существительнайхнень аф определеннай, определеннай и притяжательнай склоненияса падежга полафнема и тейст видеста кизефксонь путома.

- Смузень и формань коряс существительнайхнень склоненияснон и падежснон содама.

- Сембе форматнень эса существительнайхнень видеста азома и сермадома, сявомок мяльс мокшень литературнай кяльть норманзон.

- Валонь тии, кирьфтамань-ляпошинь суффикс мархта, сложнай, парнай сложнай, существительнайхнень видеста сермадома.

- Прилагательнайть вельде предметонь признаконь азома (устна и письмена).

- Перьфпяльдень предметтнень и явлениятнень сембода няевикс признакснон коряс прилагательнайса няфтема.

- Прилагательнайхненди синонимонь и антонимонь кочкама и мархтост корхтамста и сермадомста маштозь мялень-арьсемань ладяма.

- Прилагательнайть виде и аф виде смузьснон тевс лац ноляма.

- Качественнай и относительнай прилагательнайхнень фкя-фкянь эзда явома.

- Качественнай прилагательнайхнень эзда сравнениянь степенень тиема и корхтамаса тевс ноляма.

- Качествань кирьфтай и кирьфтамань-ляпошинь суффикс вельде прилагательнаень тиема и корхтамаса тевс ноляма.

- Лия корхтама пяльксста качественнай и относительнай прилагательнайхнень тиема и корхтамаса тевс ноляма.

- Существитьельнаень смузьса и формаса прилагательнайхнень корхтамаса тевс ноляма.

- Математикань примеронь и задачань лувома, цифра мархта текстонь морафтомста и сермадомста простой, сложнай и составной числительнайхнень видеста азома и сермадома, сявомок мяльс мокшень литературнай кяльть норманзон.

- Лувксонь, лувомань и собирательнай числительнайхнень существительнаень мархта сотома, корхтамста видеста азома и сермадома.

- Местоимениянь разряттнень фкя-фкянь эзда явома, сявомок мяльс синь смузьснон и валрисьмоса рольснон.

- Местоимениянь разряттнень фкя-фкянь эзда явома, сявомок мяльс синь смузьснон и валрисьмоса рольснон.

- Местоимениятнень устнай и письменнай корхтамаса тевс ноляма.

- Няйфть или кульфть коряс азондомань характер мархта сочинениянь сермадома.

- Перьфпяльти описаниянь максозь азондомань изложениянь тиема (устна и сермадозь).

- Азондомань текстонь коряс нюрьхкяня изложениянь сермадома.

- Азондомань текстонь, кинофильмань, спектаклянь, радиопередачань и телепередачань коряс эсь мялень-арьсемань элементонь сувафтозь изложениянь тиема (устна и сермадозь)

 **Кода тонафтомс цебярьста корхтама и**

**морафтома**

 Программаса оцю мяль шарфневи цебярьста корхтамати. Тянкса нолдаф сатомшка пинге 6-це класса.

Эрь пяльксть, эрь темать тонафнемац и содамац лезды тонафнихненди мяльснон-арьсемаснон и корхтама маштомаснон касомаснонды. Тянди оцю лезкс максыхть фонетикаса, лнксикаса, морфологияса, синтаксиса и стилистикаса определениятнень тонафнемасна.

 Мокшень кялень урокса оцю мяль шарфневи стилистикань элементтненди, конат сувафневихть фонетикать тонафнемста, лиякс мярьгомс, корхтамань норматнень ваномста.

Орфоэпиять содамац лезды корхтаманьконь видеста ладяманцты Тяса оцю смузьсна гласнай и согласнай вайгялькснен.

 -Диафильмань, кинофильмань, радиопередачань и телепередачань содержаниянь коряс нюрьхкяня изложениянь тиема (устна и сермадозь).

-Максф ушетксть, петь, пейзажть и сюжетть коряс азондомань характер мархта сочинениянь сермадома. Эсь мяльхнень лангс ванозь и корхтамань коряс ломаненди описаниянь тиема.

-Художественнай произведениянь персонашненди сравнительнай характеристикань тиема.

-Художественнай произведениянь колга письменнай отзывонь максома.

-Выводонь и эсь мялень-арьсемань мархта заметкань сермадома.

-Рузонь кяльста родной кяльс валрисьмонь, художественнай аф оцю текстонь етафтома.

Кодама урокт нолявихть тевс? Комбинированнай урокт, повторительно-обобщающай урокт, урок-путешествия, экскурсиянь урокт и стак тов.

Контролень виттне: контрольнай диктант, урок-зачет, тесттнень лангса работамась,творческяй диктант,объяснительнай диктант и стак тов.

 2. **Учебно-тематическяй планированиясь.**

|  |  |  |  |  |  |  |  |
| --- | --- | --- | --- | --- | --- | --- | --- |
| **Классь** | **№** |  | **Разделхнень темасна** | **Часттне** | **Контрольнай диктанттне** | **Корхтама маштомась** |  |
| 6 | 1. |  | Ветеце класса тонафнефть лятфтамац. | 2 |  | 1 |  |
| 2. |  | Существительнайсь. | 18 | 3 | 3 |  |
| 3. |  | Прилагательнайсь. | 8 | 1 | 3 |  |
| 4. |  | Числительнайсь. | 6 | 1 | 4 |  |
| 5. |  | Местоиениясь. | 14 | 2 | 6 |  |
| 6. |  | Кизоть песта тонафнефть лятфтамац. | 2 |  | 1 |  |
|  | Сем-боц |  |  | 50 | 7 | 18 |  |

**3.Учебнай курсть родной (мокшанскяй) кяльть 6-це класса основной содержанияц.**

**I.Ветеце класса тонафнефть лятфтамац.(2ч.+1ч.)**

Корхтамань вайгяльксне. Гласнай и согласнай вайгяльксне. Кайги и аф кайги вайгяльксне. Каалгода и ляпе согласнай вайгяльксне.

Валть смузец. Валть фкя и лама смузенза.

Мокшень кяльть шачемань коряс валонь составоц.

Валбяльксне. Валонь тиевомась.

**II.МорфологиясьОрфографиясь. Корхтама пялькснень шарьхкодемасна. Цебярьста корхтамась.(46ч.)**

**Существительнайсь (18ч.+3ч.)**

 Существительнайть смузец и валрисьмоса ролец: подлежащайкс, сказуемайкс и второстепеннай пяльксокс сонь молемац. Существительнайть пъшкядемакс молемац.

 Одушевлённай и аф одушевлённай существительнайхне.

 Собственнай и нарицательнай существительнайхне. Оцю буквась и кавычкатне собственнай существительнайхнень сёрмадомаста.

 Существительнайть лувксонь форманза. Существительнайхнень фкя и лама лувкссна. Существительнайхне, конатнень ули аньцек фкя или лама лувкссна. Лама лувксонь форматнень тиевомасна и сёрмадомасна.

 Существительнайхнень колма склонениява полафнемасна: аф определённай, определённай и притяжательнай. Смузень коряс колма склонениява существительнайхнень явомасна.

 Существительнайть аф определённай склоненияц. Падешне и синь кизефкссна. Аф определённай склоненияса падежень петне и синь сёрмадомасна.

 Существительнайть определённай склоненияц. Определённай склоненияса падежень форматнень тиевомасна и сёрмадомасна.

 Существительнайть притяжательнай склоненияц. Аф определённай и определённай склонениять эзда сонь явомац. Притяжательнай склоненияса падешне и лично-притяжательнай суффиксне. Притяжательнай склоненияса существительнайхнень падежга и кота рядга полафнемасна. Падежень петне. Притяжательнай склонениянь формаса существительнайхнень сёрмадомасна.

 Существительнайть пъшкядемань формац. Пъшкядемань формать тиевомац.

Существительнайхнень тиевомасна: суффикс вельде, кафта валонь сотовома вельде. Парнай сложнай существительнайхнень тиевомасна. Суффикс вельде тиф, сложнай и парнай сложнай существительнайхнень сёрмадомасна. Лия корхтама пяльксста ётаф существительнайхне: караф, лазф, панчф.

Существительнайхнень кирьфтамань-ляпошинь суффикссна. Кирьфтамань-ляпошинь суффикс мархта существительнайхнень сёрмадомасна.

Демонстрациясь:

-таблицатне,

-карточкат,

-тестовай заданият.

**Прилагательнайсь. (8ч.+3ч)**

Прилагательнайть смузец и валрисьмоса ролец.

 Качественнай и относитпельнай прилагательнайхне. Качественнай прилагательнайхнень синонимонь рядса. Относительнай прилагательнайхнень качественнаень смузьса молемасна.

 Качественнай прилагательнайхнень сравнениянь степеньцна. Сравнениянь степеттнень тиевомасна.

 Качественнай прилагательнайхнень кирьфтамань-ляпошинь суффиксна: -ня, -кя ( мазы – мазыня, якстерь – якстерня, лапш - лапшкя).

Качественнай прилагательнайхнень качествань кирьфтай суффиксна: - за, - аза, - яза, - ана (сянгяря – сянгяряза, акша – акшаза, акшана, якстерь – якстеряза, равжа – равжана, равжаза). Качествань кирьфтай суффикс мархта прилагательнайхнень башка тяштькссна.

 Существительнайста суффикс вельде качественнай прилагательнайхнень тиевомасна. Прилагательнаень тии суффиксне: - в, - и, - ы, - у, - ю, - це (варя – варяв, вий – вии, вер – веры, сал – салу, медь – медю, вярь - вярце).

 Относительнай прилагательнайхнень –нь суффиксть вельде тиевомасна (шуфта – шуфтонь кайме, киза – кизонь ве, ичкозде – ичкоздень ломань).

Рузонь кяльста сявф прилагательнайхнень и синь сёрмадомасна.

 Прилагательнайхнень существительнаень смузьса валзюлма вастс молемасна (оцю куд – оцюсь, панчфу руця - панчфусь). Тяфтама прилагательнайхнень определённай склонениянь формаса молемасна.

Демонстрациясь:

-таблицатне,

-карточкат,

-тестовай заданият.

**Числительнайсь (6ч.+4ч.)**

I. Числительнайть смузец и грамматикань признаконза. Числительнайхнень синонимонь формасна.

 Лувксонь, лувомань, собирательнай и явомань числительнайхне.

 Простой, сложнай и составной числительнайхне, синь тиевомасна и сёрмадомасна.

 Лувксонь числительнайхнень падежга полафнемасна. Существительнайхнень мархта синь соткссна.

 Лувомань числительнайхнень тиевомасна и падежга полафнемасна, существительнайхнень мархта синь соткссна.

 Собирательнай числительнайхнень тиевомасна и падежга полафнемасна.

 Числительнайхнень лично – притяжательнай суффикссна.

 Числительнайхнень существительнаень смузьса молемасна.

Демонстрациясь:

-таблицатне,

-карточкат,

-тестовай заданият.

 **Местоимениясь (14ч.+6ч.)**

I.Местоимениять смузец, граммтикань признаконза и валрисьмоса ролец.

 Местоимениятнень смузень коряс явомасна.

 Личнай и притяжательнай местоимениятне, синь смузьсна и падежга полафнемасна. Усилительно-личнай, взаимно-личнай, счётно-личнай местоимениятне, синь тиевомасна, смузьсна и падежга полафнемсна. Сказуемайть видеса личнай сембе местоимениятнень тевс нолямасна. Косвеннай падежень формаса личнай местоименятнень и лично-притяжательнай суффикс мархта валмельгакснень синонимиясна.

 Притяжательнай местоимениятне, синь тиевомасна, смузьсна и падежга полафнемасна.

 Няфтемань местоимениятне, синь смузьсна и падежга полафнемасна.

 Определительнай местоимениятне, синь смузьсна и падежга полафнемасна.

 Кизефтемань и относительнай местоимениятне, синь смузьсна и падежга полафнемасна.

 Аф определённай и отрицательнай местоимениятне, синь тиевомасна, смузьсна и падежга полафнемасна. Аф определённаай местоимениятнень синонимиясна.

 Местоимениятнень сёрмадомасна.

Демонстрациясь:

-таблицатне,

-карточкат,

-тестовай заданият.

**III.Кизоть песта тонафнефть лятфтамац(2ч.+1ч.)**

 Существительнайсь. Существительнайть аф определённай, определённай и притяжательнай склонениянза. Существительнайхненьпадежга полафнемасна. Существительнайхнень тиевомасна.

 Прилагательнайсь. Качественнай и относительнай прилагательнайхне, синь тиевомасна. Качественнай прилагательнайхнень сравненьянь степеньцна.

 Числительнайсь. Лувксонь, лувомань, пуроптомань, явомань числительнайхне. Простой, сложнай и составной числительнайхне. Числительнайхнень падежга полафнемасна.

 Местоимениясь, сонь разрядонза. Местоимениятнень падежга полафнемасна.

 Демонстрациясь:

-таблицатне,

-карточкат,

-тестовай заданият.

**4. Календарно - тематическяй планированиясь**

|  |  |  |  |  |  |
| --- | --- | --- | --- | --- | --- |
| **№** | **Разделть и урокть темац** |  **Урокть типоц**  | **Часттне** |  **Контролень видсь**  |  **Датась** |
| План | Афкукс. |
|  | **Ветеце класса тонафнефть лятфтамац.** |  | 2+1 |  |  |  |
| 1. | Корхтамань вайгяльксне (повторениясь). | Повторительно-обобщающай урок. | 1 | Кизефксненди отвечамась. |  |  |
| 2. | **К/к** Валть смузец. Устнай сочинения. | Корхтама маштомань касфтома урок. | 1 | Сочинениясь. |  |  |
| 3. | Валбяльксне. Валонь тиевомась | Повторительно-обобщающай урок | 1 | Работась карточка коряс. |  |  |
|  | **Морфологиясь. Орфографиясь.Корхтама пялькснень шарьхкодемасна.** |  | 46 |  |  |  |
| 4. | **Существительнайсь.**Существительнайть смузец и валрисьмоса ролец.  | Комбинированнай урок. | 18+31 | Работась карточка коряс. |  |  |
| 5. | Одушевленнай и аф одушевленнай существительнайхне. | Содамошинь касфтомань урок | 1 | Кизефксненди отвечамась. |  |  |
| 6. | Нарицательнай и собственнай существительнайхне. | Содамошинь касфтомань урок | 1 | Словарнай диктант. |  |  |
| 7. | **Контрольнай диктант** ветеце класса тонафнефть коряс. | Содамошинь проверяманьмань урок | 1 | Контрольнай диктант. |  |  |
| 8. | Эльбятькснень лангса работась. Существительнайть лувксонь формац. | Комбинированнай урок | 1 | Таблицань тиемась. |  |  |
| 9. | Существительнайть склонениянза. Падежсь. | Урок-путешествия. | 1 | Кизефксненди отвечамась. |  |  |
| 10. | Аф определеннай склонениясь. | Содамошинь касфтомань урок. | 1 | Словарнай диктант. |  |  |
| 11. | **К/ к** Аф определеннай склонениясь (полаткссь). Максф ушедкс лангс азксонь арьсемась. | Корхтама маштомань касфтома урок. | 1 | Азксонь арьсемась. |  |  |
| 12. | Аф определеннай склонениять эсь лацонь ширенза. | Комбинированнай урок. | 1 | Работась карточка коряс. |  |  |
| 13. | Аф определеннай склонениянь существительнайхнень сермадомасна. | Комбинированнай урок. | 1 |  |  |  |
| 14. | **К/к** Изложения - миниатюра | Корхтама маштомань касфтома урок. | 1 | Изложения. |  |  |
| 15. | Определеннай склонениясь. Существительнайхнень сермадомасна. | Комбинированнай урок. | 1 | Объяснительнай диктант. |  |  |
| 16. | **Контрольнай диктант** существительнайхнень сермадомаснон коряс. | Содамошинь проверямань урок. | 1 | Контрольнай диктант**.** |  |  |
| 17. | Притяжательнай склонениясь Притяжательнай склоненияса существительнайть полафнемац. Эльбятькснень лангса работась. | Комбинированнай урок. | 1 | Работась карточка коряс. |  |  |
| 18. | Притяжательнай склоненияса существительнайхнень сермадомасна. | Содамошинь касфтомань урок. | 1 | Работась карточка коряс. |  |  |
| 19. | Существительнайть пъшкядемань формац. Суффикс вельде существительнайхнень тиевомасна. |  | 1 | Кизефксненди отвечамась. |  |  |
| 20. | Сложнай существительнайхнень тиевомасна и сермадомасна. Парнай существительнайхнень тиевомасна | Комбинированнай урок. | 1 | Словарнай диктант. |  |  |
| 21. | **К/к** Сочинения. | Корхтама маштомань касфтома урок. | 1 | Сочинения. |  |  |
| 22. | Кирьфтамань – ляпошинь суффикс мархта существительнайхне. Существительнайти морфологическяй разборонь тиевома. |  | 1 | Работась карточка коряс. |  |  |
| 23. | **Контрольнай диктант** «Существительнайть» коряс. | Содамошинь проверямань урок. | 1 | Контрольнай диктан**т.** |  |  |
| 24. | Эльбятькснень лангса работась. Тестированиясь. | Содамошинь проверямань урок. | 1 | Таблицань тиемась. |  |  |
|  | **Прилагательнайсь.** |  | 8+3 |  |  |  |
| 25. | Прилагательнайсь кода корхтамань пялькс. | Комбинированнай урок. | 1 | Кизефксненди отвечамась. |  |  |
| 26. | **К/к** качественнай и относительнай прилагательнайхне. Азксонь арьсемась, нолямок прилагательнайхть | Корхтама маштомань касфтома урок. | 1 | Азксонь арьсемась. |  |  |
| 27. | Качественнай прилагательнайхнень синонимонь рядсна Относительнай прилагательнайсь качественнаень смузьса молемасна. | Содамошинь касфтомань урок. | 1 | Кизефксненди отвечамась. |  |  |
| 28. | **К/к** «Монь ваймама шизе». | Корхтама маштомань касфтома урок. | 1 | Сочинения. |  |  |
| 29. | Работатнень анализсна. Прилагательнайхнень сравнительнай степеньцна. | Комбинированнай урок. | 1 | Работась карточка коряс. |  |  |
| 30. | Предметонь признаконь кирьфтамань и касфтомань няфтема спосопне. | Содамошинь касфтомань урок. | 1 | Словарнай диктант. |  |  |
| 31. | Прилагательнайхнень тиевомасна и сермадомасна. | Содамошинь касфтомань урок. | 1 | Работась карточка коряс. |  |  |
|  | Административнай контрольнай диктант | Содамошинь проверямань урок. | 1 | Контрольнай диктант |  |  |
|  | **К/к** Эльбятькснень лангса работамась. Арьсемс валрисьмот эльбятькснень коряс |  | 1 |  |  |  |
| 32. | Рузонь кяльста сявф прилагательнайхне. Прилагательнайхнень существительнайхнень смузьса молемасна. | Содамошинь касфтомань урок. | 1 | Объяснительнай диктант. |  |  |
| 34. | Обобщающай урок. Прилагательнайти морфологиянь разборсь. | Повторительно-обобщающай урок. | 1 | Работась карточка коряс. |  |  |
|   | **Числительнайсь.** |  | 6+4 |  |  |  |
| 37. | Числительнайть смузец и грамматикань признаконза. | Комбинированнай урок. | 1 | Кизефксненди отвечамась. |  |  |
|  | **К/к**Рузоннеста мокшекс етафтомась | Корхтама маштомань касфтома урок | 1 |  |  |  |
| 38. | **К/к** Простой, сложнай и составной числительнайхне. Диалогонь арьсемась, нолямок числительнайхть. | Корхтама маштомань касфтома урок | 1 | Диалогонь арьсемась. |  |  |
| 39. |  Количественнай числительнайхнень разрядсна. Целай лувксонь числительнайхнень падежга полафнемасна. | Содамошинь касфтомань урок. | 1 | Работась карточка коряс. |  |  |
| 40. | Целай лувксонь числительнайхнень существительнайхнень мархта соткссна. Дробнай числительнайхне. | Комбинированнай урок. | 1 | Кизефксненди отвечамась. |  |  |
| 41. | **К/к** Сочинения картина коряс. | Корхтама маштомань касфтома урок. | 1 | Сочинения. |  |  |
| 42. | Пуроптомань числительнайхнень тиевомасна и склонениясна. Порядковай числительнайхнень тиевомасна и склонениясна. | Комбинированнай урок. | 1 | Словарнай диктант. |  |  |
| 43. | Числительнайхне притяжательнай суффикс мархта молемасна. Числительнайхнень сермадомасна. | Содамошинь касфтомань урок. | 1 | Кизефксненди отвечамась. |  |  |
| 44. | **К/к** Творческяй списывания. | Корхтама маштомань касфтома урок. | 1 | .Самостоятельнай работа. |  |  |
| 45. | **Контрольнай диктант** «Числительнайхнень коряс». | Содамошинь проверямань урок. | 1 | Контрольнай диктант. |  |  |
|  | **Местоимениясь.** |  | 14+6 |  |  |  |
| 46. | Местоимениять смузец и валрисьмоса ролец. Работась эльбятькснень лангса. | Комбинированнай урок. | 1 | Словарнай диктант. |  |  |
| 47. | Местоимениять смузень коряс разрядсна. | Содамошинь касфтомань урок. | 1 | Объяснительнай диктант. |  |  |
| 48. | Лицань местоимениятне. | Комбинированнай урок. | 1 | Работась карточка коряс. |  |  |
| 49. | Лицань местоимениятнень падежга полафнемасна. | Комбинированнай урок. | 1 | Кизефксненди отвечамась. |  |  |
| 50. | **К/к** Изложенияти анокламась. Кемокстамань урок. | Корхтама маштомань касфтома урок. | 1 | Кизефксненди отвечамась. |  |  |
| 51. | **К/к** Изложения.  | Корхтама маштомань касфтома урок. | 1 | Изложения. |  |  |
| 52. | Лицань местоимениятнень синонимикасна. Изложениять анализоц. | Комбинированнай урок. | 1 | Творческяй списывания. |  |  |
| 53. | Притяжательнай местоимениятне. Эсь возвратно – притяжательнай местоимениятне. | Комбинированнай урок. | 1 | Кизефксненди отвечамась. |  |  |
| 54. | **Контрольнай диктант «**Местоимениятнень коряс». | Содамошинь проверямань урок. | 1 | Диктант**.** |  |  |
| 55. | Эльбятькснень лангса работась. Указательнай местоимениятне. | Комбинированнай урок. | 1 | Таблицань тиемась. |  |  |
| 56. | Определительнай местоимениятне. | Содамошинь касфтомань урок. | 1 | Работась карточка коряс. |  |  |
| 57. | Кизефтемань и относительнай местоимениятне. | Комбинированнай урок. | 1 | Кизефксненди отвечамась |  |  |
| 58. | **К/к** Сочиненияти анокламась. | Корхтама маштомань касфтома урок. | 1 | Кизефксненди отвечамась. |  |  |
| 59. | **К/к** Сочинения  | Корхтама маштомань касфтома урок. | 1 | Сочинения. |  |  |
| 60. | Аф определеннай и отрицательнай местоимениятне. | Содамошинь касфтомань урок. | 1 | Объяснительнай диктант. |  |  |
| 61. | Аф определеннай местоимениятнень синимикасна. | Комбинированнай урок. | 1 |  |  |  |
| 62. | **К/к** Творческяй работа. Валрисьмотнень касфтомасна аф определеннай местоименияса. | Корхтама маштомань касфтома урок. | 1 | Творческяй работа. |  |  |
| 63. | Местоимениятнень сермадомасна. Местоимениятьи морфологиянь разборть тиемац. | Содамошинь касфтомань урок. | 1 | Словарнай диктант. |  |  |
| 64. | **Итоговай контрольнай диктант.** | Содамошинь проверяманьурок. | 1 | Контрольнай диктант. |  |  |
| 65. | **К/к** Работась эльбятькснень лангса. Текстонь лувомась выразительнайста. | Корхтама маштомань касфтома урок. | 1 | Таблицань тиемась. |  |  |
|  | **Кизоть песта тонафнефть лятфтамац.** |  | 2+1ч. |  |  |  |
| 66. |  Существительнайсь разделть коряс тесттне. | Повторительно-обобщающай урок. | 1 | Кизефксненди отвечамась. |  |  |
| 67. |  **К/к** Прилагательнайсь. (Рузоннеста мокшекс етафтомась.)Тесттне. | Корхтама маштомань касфтома урок. | 1 | Лувомс выразительнайста текст. |  |  |
| 68. | Числительнайсь. Местоимениясь.  | Повторительно-обобщающай урок. | 1 | Работась карточка коряс. |  |  |

**Сембоц – 68**

**Диктантта – 7**

**К/к – 18**

**5.Учебнай предметть материально - техническяй базац.**

**Таблицатне**

|  |  |  |
| --- | --- | --- |
|   |   |   |

Указательнай склоненияса сущуствительнайхнень склонениясна.

-Валть пяльксонза.

-Сущ-нень лично-притяжательнай суффикссна.

-Падешнень кизефкссна и песна.

-Существительнайхнень склонениясна.

-Притяжательнай склонениясь.

-Изъявительнай наклоненияса аф объектнай спряженияса тяниень пингса глаголхнень лицава и числава полафнемасна.

-Существительнайхнень суффикс вельде тиемасна.

**6. Кабинетса литературась тя предметть коряс.**

-Ломакина Т.И., Иванова Г.С. «Мокшень кяль»,Саранск, 2004к.

-Гришунина В.П., Левина М.З., Алямкин Н.С. «Мокшень кялень практикум», Саранск 2008к.,

- Гришунина В.П., Кабаева Н.Ф., Левина М.З. «Мокшень кялень практикум», Саранск 2005к.,

- Гришунина В.П., Кулакова Н.А., Рогожина В.Ф. «Диктант и изложеният 5-11 классненди», Саранск 2010к.

-Киреев В.Л. «Методическяй разработкат 6-7-це классонь мокшень кялень учебникть коряс», Саранск 1977к.,

-Голенков Н.Б. «Уроки мокшанского,

 эрзянского», Саранск 2006к.,

-М.А.Келин «Занимательнай грамматика»

Саранск, Саранск 1998 к.,

-Б.А.Серебренников, А.П.Феоктистов, О.Е.Поляков «Мокшень-рузонь валкс. Мокшанско-русский словарь»

Саранск 1998к.,

-В.И.Щанкина «Мокшень-рузонь валкс – Русско-мокшанский словарь»

Саранск, 1993к.,

-О.Е.Поляков «Русско-мокшанский школьный словарь»

Саранск, 1996

-М.А.Келин «Валть пяльксова явоманц коряс мокшень кялень валкс»

Саранск,

-О.Е.Поляков «Касыксонь валкс»

Саранск, 1998к.,

**7.Цифровой образовательнай рессурсне.**

|  |
| --- |
| **Сайт образовательного учреждения** – http://awantura.jimdo.com/ [**Федеральный портал "Российское образование" -**](http://www.mon.gov.ru/) [**http://www.edu.ru**](http://www.edu.ru/)[**Информационная система "Единое окно доступа к образовательным ресурсам" -**](http://www.mon.gov.ru/)[**http://window.edu.ru**](http://window.edu.ru/)[**Единая коллекция цифровых образовательных ресурсов -**](http://www.mon.gov.ru/)[**http://school-collection.edu.ru**](http://school-collection.edu.ru/)[**Федеральный центр информационно-образовательных ресурсов -**](http://www.mon.gov.ru/)[**http://fcior.edu.ru**](http://fcior.edu.ru/)[**http://www.mon.gov.ru/**](http://www.mon.gov.ru/) **-  Министерство образования и науки Российской Федерации** |

Библиотека мордовской литературы /lib.e-mordovia.ru/

**8.Практическяй деятельностть содержанияц.**

**Сембоц контрольнай работада -7ч.**

**Контрольнай диктанттнень темасна.**

**-Контрольнай диктантсь №1 «**ветеце класса тонафнефть коряс».

**Зиянц повомась .**

 Миша вишкста ласьксь ловть эзда штатф лугава. Крендель пула Шарикоц – мельганза. Пачкодсть Штирьма ляйть тървас. Ушедсть илятф лов фальнять лангса налхксема. Миша марязе, кода пильгалонза шаштозевсь ловсь, эрязста комотсь модать лангс. Шарикоц фальнять мархта жолякодсь шадоса лакай ляйти. Шудись салазе фальнять кучкати. Эвотьф пинесь комотсь ведти. Шадось шарозь салазе соньге. Ърдазу ведьста няевсть аньцек пиленза.

 Меле Миша инголенза кевордась резинань шары и летнязь азондсь атянцты фкя и сяка валонц: ваясь.

 Мъзярда маладсть ляйти, кулевсь пинень увама. Аф лама пингта меле пандонять пряса эвондась Шарикське. Сон ванць сайхнень лангс и яфчазе пулонц.

 Пинесь ардсь, стясь фталце пильгонзон лангс, ингольцетнень путозень Мишань мяштьс, ванць видеста сельмозонза, бъта кизефнезе, кода кадомайть тяфтама зиянонь пингста?(113).

 существительнайхнень сермадомаснон коряс.

**-Контрольнай диктантсь №2 «**Существительнайхнень сермадомаснон коряс».

 **Сери келуфт.**

 Шачема ширесон аф касыхть пиче вирьхть. Мъзарда васенцеда повонь тяфтама вирьс, дивандазевонь: конашкава видет и серихть пичетне. Сядонга дивандазевонь, коста якстеряза ронга пичетнень ёткста няень акша келуфт. Синь ёфси аф стаптольхть, кодапт касыхть вальмятнень алга. Тонат парганат и аф сяшкава серихть. А вирьстотнень тёкшкасна цють ли аф тучятненди токсесть. Синь ульсть видет и вадяфт, вакссост кассы пичетнень лацот. Серьсновок фкатольхть.

 Эста мон кизефтине вирть ваныенц:

 - Мес пиче вирьса тяшкава серихть келуфне? Сон варжакстсь лангозон.

 - А тонць кода арьсят?

 Мон кармань азондома, што, къда келуфне лядольхть касомада пичетнень эзда, то тест афоль сата валдсь, и синь опамольхть. Тянкса и венемихть пичетнень мельге.(101)

**-Контрольнай диктантсь №3**

«Существительнайть» коряс.

**Дельфиттне араласазь ломаттнень.**

 Моряса эрь кизоня вайси лама ломань. Аф кържа зиянда эряй корабльхнень мархта, и ломаттне юмсихть морянь волнатнень эса. Максомс лезкс тяфтама пингста пяк стака, а кой-мъзярда тя тиемс аш кода. А сяс мес зияттне эряйхть сидеста кальдяв погодаста, то араламс ломанть сяда стака.

 Мекольдень пингть кой-кона странатнень эса ваяйхнень аралама тонафнихть дельфитт. Васенда синь тонафнесазь, сяда меле телазост кемокснихть радиопередатчикт. Дельфиттне мушендсазь бедас повф ломаттнень, а спасательхне, кулемок передатчикнень сигналснон, эряскодыхть лездома ваяйхненди.

 Мес тя тевти тонафнесазь дельфиттнень? Ломаттне содазь, што дельфинць пяк цебярьста няи и кули. Сон пяк курокста шарьхкодьсы сянь, мезьс тонафтсы ломанць.(96)

**-Контрольнай диктантсь №4**

«Прилагательнайхнень сермадомаснон коряс».

 **Вирь куженяса.**

 Вирьса сетьмоль. Шуфта прятне цють люксесть сетьме варманять эзда. Коса-бъди калтыесь шякшатась. Лиендсть тюжя пеке нормоннят.

 Маша кафта кядьса аерфнезень тараттнень, тёждяста ваймонь тарксезь аськолясь инголи. Аф кунара ётась пиземня, и лопатнень лангса ведь путерькскятне нинге исть коське.

 Маша содасы тяса эрь яннять, эрь шуфтонять. Сон аф эряскодозь ётась сиде ситерьксть пачк, лиссь аф кърхка лотка крайс, шарозе, и вов янняц вятезе пяк мазы вирь куженяс. Тяса модась ацафоль, мярьгат, ковёрса. Тишесь шобда-сянгяря. А панчфта съняра, аньцек сельмотнень келепнить! Пайгоня панчфт – валда-сенемнят, кода ару менельсь. Акша лопаня, тюжя пря панчфкат. Нят бъта видезь видефт. Нъльне васьфневихть кувака нетькс цецят.(102)

**-Контрольнай диктантсь №5**

«Числительнайхнень коряс».

**Айсбергсь**.

 Ётай векть кучкаста Южнай Атлантикава уйсь паруснай корабль. Фкя шиня матросне няйсть уенди панда. Корабльсь маладсь пандти, и морякне няезь, што тя эйнь остров. Сон кепсесь морять вельхксс вейхксогемонь метрань серес. Эйнь тяфтама острофненди мярьгихть айсберкт.

 Корабльсь целай ши мольсь айсбергть вакска. Аньцек пялевети пачкодсь омба пенцты. Кувалмоц сонь ульсь сяда комсь вайгяльбе. Кемоньшка кизлда ламос корабльхне васьфнезь тя эйнь пандть.

 Тёжянь вейхкса сятт сисемце кизоня тяса жа, Южнай Атлантикаса, морякне васьфтсь айсберг, конань кувалмоц ульсь ведьгемонь вайгяльбе.

 Тёжянь вейхкса сятт комсь сисемце кизоти молемс тяда оцю айсберг морякне исть васьфне. А ся кизоня китонь мельге норвежскяй охотникне васьфтсть тяка вастса айсберг, конань кувалмоц ульсь сяда сизьгемонь вайгяльбе.(108)

**-Контрольнай диктантсь №6**

«Местоимениятнень коряс».

**Эряфонь шуфта**.

 Эрь шуфтонять, эшинять, звернять, нармоннять, веленять, лихтибрять, ляйть,эрьхкть ули сонцень лемоц и мороц. Модать лангса эрь шуфтонять ули сонцень пароц, и коса сон шачи, кассы, сявонди вий эсь ундонянзонды. Тяфта жа пароц ули эряфса марнек народть. Мокшэрзятнень эряфонь шуфтсна, конанди мярьгихть «эряфонь юр», эсь мархтонза сотнесы сембе мирть. Тя шуфтть вельде сотневсть марс Вселеннайть сембе пьльксонза.

 Тя лемтьф шуфтсь модаса кассы аф фкя тёжянь киза. Сонь юронза сявондевихть ся пинкнень эзда, мъзярда минь од эрада ингольдень омбоце-колмоце векта инголе эряме марса финно-угрань лама лия нароттнень мархта. Аф стак тячемс минь путнесамазь эряй ся нароттнень ёткс, конатнень ули кунардонь историясна и козя культурасна. (106)

 **-Контрольнай диктантсь №7**

**Итоговай контрольнай диктант.**

 **Мекольдень частста.**

 Архип атя стясь вастстонза, нинге весть варжакстсь алудонь цяторды штатолхнень лангс. Эздост сембода ёмланясь пъцтай палсь ни, а сяс шяняфтф куяц кърьвязсь сяда валдста, всякай тюсса пиндолдсть вельхкссонза ёлкань налхкшне.

 Архип атянь сельмонза пиндолдсть кати-кодама сенем цяткса. Сон васенда марязе, што эрясыне эсь мекольдень частонзон.

 Бъта вармаса сязентьф туця пакш, лийсь сельминголенза эсь эряфоц. Сон лятфтазе Мордовияса шачема веленц. Тейнза няевсть Вада ляйть ару веденза. Лядьсь мяялезонза шяйсь, коса ёмланяста кочксесь шукшторуфт, чивкт. Тифтедсь танкистонь равжа шлёмса цёрац.

 Архип атя варжакстсь вальмяти. Вяшки вармать пачк кулевсь Даря бабань вайгялец. Сон ювадсь, но мезе ювадсь – тейнза ашезь шарьхкодев.

 Ся пингть мезень-бъди оцю вий ёрдазе вяри наряжаф ёлкать.(110)

 **Изложеният**

**Мезьса минь сёрматтама.**

 Древняй Римса ломаттне сёрматкшнесть оржаптф палканяса штаса ватьф досканя лангс. Палканять тупой пенц мархта нарнезь сёрматфть. Палканять и шта мархта досканятнень фалу сашендовсь каннемс мархтост. Тя пяк аф удобналь: штась солсесь и педендсь сурхненди.

 А китаецне нинге тёжянь кизода тяда инголе сёрматкшнесть кисточкаса и тушса. Кунардонь пингть кой-кона нароттне сёрматкшнесть кивиень палканяса.

 Ниле сядошка кизода тяда инголе эвондась карандашсь. Кие-бъди Англияса кеподсь пильге ала валяндай графитовай сланецонь кусоконя и варжазе мархтонза сёрмадомс. Графитсь кадсь лац няеви и шарьхкодеви след. Штоба графитовай шуваня палканясь афоль синдев, тейнза тисть шуфтонь футляр. Нинге аф кунара, ётай векста, сёрмадсть специальна лаксеф мациень толгаса. Тяда меле ломанць стальной лентаста тись стальной пера, конатнень мархта сёрматкшнихть тянемс. А мекпяли ушедсть сёрмадома авторучкаса, шариковай ручкаса.

**Каендама.**

 Мольсь Великай Отечественнай войнась.

 Фронтовой полоса.

 Аф весяласта ванць перьфпяле вирсь. Ляйть болотав берякованза кассть сендихть.

 Бойда инголе ляй берякста мон васьфтень фкя цёраня. Сон лоткафтомань монь и азондсь тейне неприятельть колга.

 Тевсь улсь тяфта. Юмась синь тракссна. Сон тусь вешендемонза. И юкстазе сянь, што якамась пелькс. Сон арьсесь кирьфтамс кить и уезь ётась ляйть туркс. И вдруг апак учсек эвондась немецнень ширеса. Кяшсь сон кусторкснень ёткс и апак каштортт ащесь пъцтай ёфси фашистсккяй командирхнень ваксса. Вень нармонць лиезь ётась ёфси прянц вакска, но сон ашезь шарьхкодев, ащесь бъта кулоф. Немецне корхнесть кайгиста. Синь путсть инголест карта, ванондозь сонь и мезень коолга-бъди арьсесть. Цёранясь мърдась, сась тейнек и азондсь противникть колга и сембонь колга, мезе няйсь немецнень ширде. Мон кизефтине сонь:

 - Но въдь тон маряйть синь начальникснон корхтамаснон? Синь, конешна, корхтасть, кода кармайхть вятема наступления минь лангозонк. Тя жа пяк эряви тейнек содамс бойда инголе. Корхтак куроконе!

 Цёранясь дивандазевсь:

 - Кода мон тейнть азондса синь кохтамаснон? Въдь синь корхтасть немецонь кяльса!

 - Содаса, што аф турецкяй кяльса. Тон мъзяра класс аделать? Вейхкса? Тон должен улеть хоть мезе-мезе шарьхкодемс синь корхтамастост!

 Сон аф весяласта мярьгсь:

 - Эх! Къда сяда инголи содалине, што васьфтян мархтост.

**Корхтама маштома касфтомань урокне (18).**

1.Валть смузец. Устнай сочинения.

2. Максф ушедкс лангс азксонь арьсемась.

3. Изложения – миниатюра.

4. Сочинения «Монь кельгома книгазе»

5.Азксонь арьсемась, нолямок прилагательнайхнень.

6. Сочинения «Монь ваймама шизе».

7. Текстонь ётафтомась рузоннеста мокшекс.

8. Арьсемс валрисьмот эльбятькснень коряс.

9. Диалогонь арьсемась, нолямок числительнайхть.

10. Сочинения картина коряс.

11. Творческяй списывания.

12. Изложенияти анокламась. Кемокстамань урок.

13. Изложения.

14. Сочиненияти анокламась.

15.Сочинения.

16. Творческяй работа.

17. Текстонь лувомась выразительнайста.

18. Рузоннеста мокшекс етафтомась.)

 **Тесттне**

**24 уроксь Существительнайсь**

1-це вариантсь

А1. Мокшень кяльса сущ. лама лувксонь форматне тиевихть:

1) -нь, -це, -ньке, -у суффикснень вельде

2) -т, -ть, -не, -тне, -нза, -ньке, -тне, -сна суффикснень вельде

3) -ста, -нда, -нь суффикснень вельде

4) -мда, -мс, -ма суффикснень вельде

А2. Кона рядса лепне ащихть алфавитс коря?

1) Мокша, Игорь, Варда, Сура

2) Варда, Игорь, Мокша, Сура

3) Сура, Игорь, Варда, Мокша

4) Игорь, Мокша, Сура, Варда

А3. Лемдесть валть, конань ули кода лама лувксонь формац, станя и фкя лувксонь

1) понкст

2) сельмованомат

3) почфт

4) васоньбеельхть

А4. Няфтесть валонь кужеть, коса сембе существительнайхне молихть

пуроптомань смузьса

1) сюреняньбес, варягат, марь, сапонь

2) келунал, пилафкст, акат-сазорхт, шабаняньбес

3) парши, ксты, ярхцамбяль, тол

4) ямкст, стирьхть-цёрат, ломань, унксонек-мезнек

А5. Мусть эльбятькс мархта сёрматф существительнайть

1) ведьса

2) венч

3) вирьня

4) кядьгоня

А6. Кона валса аш падежень пе?

1) перефтома

2) ведьс

3) тодуда

4) туда

А7. Няфтесть валонь кужеть, конань эса существительнайхне ащихть

 валъюрста и валонь полафты суффиксста

1) варма, куднумол, чушма, кърхкалма

2) пряфкс, потмакс, шиньф, върьгаз

3) снав, капста, куйме, мяль

4) кудса, ведьста, ломаненкса, ялгафтома

А8. Мусть рядть, коса сембе существительнайхне указательнай склонениянь

1) пинети, валса, прясна, пяльсь

2) пуня, шукшторусь, книгатне, вирьхне

3) пильгонза, книганя, саразсна, лишмотненди

4) ведти, оцязорсь, шапаксти, розсь

А9. Мусть рядть, коса сембе существительнайхне притяжательнай

склонениянь

1) сурце, сазорозе, прястон, ломаньшка

2) ёндолня, келаськясь, седизе, панчфсна

3) ёньцот, прястонза, кукуть, лопаня

4) мялезень, прястон, тодуце, ёньцот

А10. Кодама падешт аш притяжательнай склоненияса?

1) родительнай, местнай

2) превратительнай, причиннай

3) переместительнай, изъятельнай

4) изъятельнай, исходнай

2-це вариантсь

В1. Мокшень кяльса лама лувксонь форматне тиевихть:

1) -нь, -це, -ньке, -у суффикснень вельде

2) -т, -ть, -не, -тне, -нза, -ньке, -тне, -сна суффикснень вельде

3) -ста, -нда, -нь суффикснень вельде

4) -мда, -мс, -ма суффикснень вельде

В2. Кона рядса ломанень лепне максовихть алфавитс коря?

1) Маша, Игорь, Валера, Сёма

2) Валера, Игорь, Маша, Сёма

3) Сёма, Игорь, Валера, Маша

4) Игорь, Маша, Сёма, Валера

В3. Лемдесть валть, конань ули кода лама лувксонь формац, станя и фкя лувксонь

1) васоньбеельхть

2) сельмованомат

3) снафт

4) понкст

В4. Няфтесть валонь кужеть коса сембе существительнайхне молихть пуроптомань

смузьса.

1) сюреняньбес, акат-сазорхт, марь, куд

2) тумонал, пилафкст, стирьхть-цёрат, шабаняньбес

3) парши, ведь, порембяль, вал

4) ямкст, атят-бабат, ломань, унксонек-мезнек

В5. Мусть эльбятькс мархта сёрматф существительнайть

1) вирьса

2) пенгя

3) корош

4) кенже

В6. Кона валса аш падежень пе?

1) вешеда

2) ведьс

3) седьта

4) ялганкса

В7. Няфтесть валонь кужеть, конань эса существительнайхне ащихть

 валъюрста и валонь полафты суффиксста

1) шобда, сурбря, чавка, кувалма

2) полаткс, авакш, пирьф, сараз

3) келазь, капста, ведьс, мяль

4) велеса, переста, ломаненкса, ялгакс

В8. Мусть рядть, коса сембе существительнайхне указательнай склонениянь

1) катоти, вармати, прясна, пяльсь

2) пуняня, шукшторусь, вальмяне, вирсь

3) тядяц, книганя, саразсна, лотконясь

4) ведти, оцязорсь, шапаксти, розсь

В9. Мусть рядть, коса сембе существительнайхне притяжательнай склонениянь

1) капста, сазорозе, кядьстот, ломаньшка

2) ялгазенди, прястон, тодуце, мяльсот

3) ёньцот, прястонза, кукуть, лопаня

4) ёрня, келаськясь, куяр, панчфсна

В10. Кодама падешт аш притяжательнай склоненияса?

1) исходнай, отложительнай

2) изъятельнай, исходнай

3) направительно-вносительнай, изъятельнай

4) превратительнай, причиннай

 **Тесттне. 67уроксь. ПРИЛАГАТЕЛЬНАЙСь**

**1-це вариантсь**

А1. Няфтесть видеста максф шарьхкодемать прилагательнайти

1) Корхтама пялькс, кона няфти предметонь лувкс.

2) Корхтама пялькс, кона няфти предмет и отвечай кие? мезе? кизефкснень лангс.

3) Корхтама пялькс, кона няфти предметонь признак и отвечай кодама? кодапт? кизефкснень лангс.

4) Корхтама пялькс, кона няфти предмет и отвечай мезе тиемс? месендемс? кизефкснень лангс.

А2. Кона рядса сембе прилагательнайхне относительнайхть?

1) ошень ломань, сяпи куяр

2) панчфу луга, ару кожф

3) зърнянь суркс, вишке пизем

4) шуфтонь кайме, сёксень пизем

А3. Кона валзюлмоса относительнай прилагательнайхне ётнихть качественнайкс, а качественнайхне – относительнайкс.

1) кувака шит – кувака пикст

2) равжа туцят – равжа мяльхть

3) пси кефт – пси ведь

4) кельме ведь – кельме тяла

А4. Кона валрисьмоть эса прилагательнайсь няфти отношения пингти:

1) Няк, мокшень ёжу атясь рузонь кяльсовок шарьхкоди.

2) Ингольдень мяльхне кати-коза шонгара качам лаца лийкстасть.

3) Мокшэрзянь масторхне козят вирьса.

4) Мон топодемс нилендине лугань-паксянь да вирень кожфть.

А5. Прилагательнайсь, кона няфти качества или стама признак, кона уленди предметса сяда вии или сяда лафча лемдеви:

1) лия смузьса моли прилагательнайкс;

2) относительнайкс;

3) качественнайкс;

4) сравнениянь степеньца ащи прилагательнайкс.

А6. Кона валрисьмоть эса прилагательнайсь ащи превосходнай степеньца:

1) Менельсь сенем, и ся сенемть кучкаста прай кабаконашка колокольнясь.

2) Тяни кивок аф мяляфтсы, кие васенцекс стяфнесь кудонц инголи серидонга сери олгоня – антенна.

3) Аф сяс ли пакся ёжева касф стирьхнень ёткса ламоль сенем сельмоняда, а вирь кужева эряйхнень лакштормарень да лаймомарень кельгихнень ёткса – равженяда?

4) Вов тячи вирсь сетьме, мазы, мярьгат, токафтсь кядь эзонза ёфксста волшебник.

А7. Прилагательнайхненди, конатнень валъюрхтсост валъюрда башка

 мушендовихть нинге суффикст мярьгихть:

1) апак тикт (аф производнайхть)

2) тифт (производнайхть)

3) заимствованнайхть

4) относительнайхть

А8. Кона рядса прилагательнайсь аф производнай (апак тиф)

1) салу, танцти, веры, калу

2) лову, шапаксу, вии, тиши

3) снаву, лопав, сёвоню, кяжи

4) мазы, сире, равжа, танцти

А9. Сиянь, модав, сяпи, почфу, кедень, вирень, тялонь, шапаксу, ловонь, вазу

 прилагательнайхне тифт:

1) глаголста

2) существительнайста

3) вастонь наречияста

4) пингонь наречияста

А10. Кона валрисьмоть эса относительнай прилагательнай:

1) Тусть вирень керома.

2) Састь ломанень васьфтема.

3) Марявсть ломанень вайгяльхть.

4) Якась траксонь мима.

**2-це вариантсь**

В1. Мъзяра кужева явовихть прилагательнайхне?

1) 2

2) 4

3) 3

4) 4

В2. Кона рядса сембе прилагательнайхне относительнайхть?

1) стака тев, ламбама ведь

2) панчфу луга, ару кожф

3) вирень марлю, тундань ков

4) зърнянь пилькс, вии пизем

В3. Кона валзюлмоса относительнай прилагательнайхне ётнихть качественнайкс,

 а качественнайхне – относительнайкс.

1) тюжя лопат – тюжя котф

2) салу куярх т- салу сельмоветть

3) ару кожф – ару вайме

4) ламбама марь – ламбама чай

В4. Кона валрисьмоть эса прилагательнайсь няфти шачема-касома, эряма-ащема

васта:

1) А конашкава танцти шине яфоди расав тишеть эзда, мъзярда молят ланганза.

2) Ётай пингсь – тя минь вечнай судьяньке, сяс мес тоза аф мърдават и мезевок ни

 тоса аф тиеват.

3) Велень эряфсь ёфси лия ошеннеть коряс.

4) Аньцек станяк ащи пирьф кучкасост тумонь мокорсь.

В5. Прилагательнайсь, кона няфтьсы предметть признаконц материалти, вастти,

 пингти лемдеви

1) лия смузьса моли прилагательнай

2) относительнай

3) качественнай

4) сложнай прилагательнай

В6. Акшаза, эчкана, лофтана, бура-сюнора прилагательнайхне нят:

1) заимствованнай прилагательнайхть

2) качествань кирьфтай и виияфты прилагательнайхть

3) превосходнай степеньца ащи прилагательнайхть

4) сравнениянь степеньца ащи прилагательнайкс

В7. Прилагательнайхненди, конатнень валъюрхтсост валъюрда башка

 мушендовихть нинге суффикст мярьгихть:

1) апак тикт (аф производнайхть)

2) тифт (производнайхть)

3) заимствованнайхть

4) относительнайхть

В8. Лову, сапоню, тундань, лопав, толгав, кирпицень, паксянь, прилагательнайхне

 тифт:

1) деепричастияста

2) существительнайста

3) вастонь наречияста

4) местоименияста

В9. Валрисьмоса прилагательнайсь сембода сидеста эряй:

1) дополнениякс

2) подлежащайкс

3) сказуемайкс

4) определениякс

В10. Кона валрисьмоть эса относительнай прилагательнай:

1) Састь концертонь ванома.

2) Кулевсь алашань цяфама.

3) Ушедсть паксянь сокама.

4) Мусть марень кандома.